Úradný vestník L 080 , 18/03/1998 S. 0046 - 0050



Rozhodnutie Komisie z 9. marca 1998 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o výrobky z konštrukčných kovov a doplnkové výrobky (Text s významom pre EHP) (98/214/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej článok 13 ods. 4, keďže Komisia je povinná vybrať si z dvoch postupov preukazovania zhody výrobku podľa článku 13 ods. 3 smernice 89/106/EHS ten "najjednoduchší možný a bezpečný postup", keďže to znamená, že je potrebné rozhodnúť, či je pre daný výrobok alebo skupinu výrobkov systém vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou preukázania zhody, alebo či je z dôvodov týkajúcich sa plnenia kritérií spomínaných v článku 13 ods. 4 potrebný zásah schváleného certifikačného orgánu; keďže v článku 13 ods. 4 sa požaduje, že takto určený postup musí byť vyznačený v mandátoch a technických špecifikáciách; keďže je z tohto dôvodu žiadúce definovať pojmy "výrobky" alebo "skupina výrobkov", ktoré sa používajú v mandátoch a v technických špecifikáciách; keďže dva postupy stanovené v článku 13 ods. 3 sú podrobne opísané v prílohe III k smernici 89/106/EHS; keďže je preto potrebné jasne špecifikovať metódy, ktorými sa tieto dva postupy musia uplatňovať podľa prílohy III pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v bode a) článku 13 ods. 3 zodpovedá systémom stanoveným v prvej možnosti, a to bez priebežného dohľadu, a v druhej a tretej možnosti bodu ii) oddielu 2 prílohy III a postup uvedený v bode b) článku 13 ods. 3 zodpovedá systémom stanoveným v bode i) oddielu 2 prílohy III a v prvej možnosti, a to s priebežným dohľadom, bodu ii) oddielu 2 prílohy III; keďže opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov uvedených v prílohe I sa preukazuje postupom, pri ktorom sa popri systéme vnútropodnikovej kontroly uplatňovanom výrobcom na hodnotení dohľade nad kontrolou výroby alebo na samotným výrobkom zúčastňuje aj schválený certifikačný orgán. Článok 2 Postup preukazovania zhody výrobkov stanovený v prílohe II je vyznačený v mandátoch pre harmonizované normy. Článok 3 Toto rozhodnutie je adresované členským štátom. V Bruseli 9. marca 1998 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Tvarované výrobky/profily z konštrukčných kovov Valcované za tepla, tvárnené za studena alebo inak tvarované výrobky/profily rôznych tvarov (profily T, L, H, U, Z, I, uholníky, duté výrobky, rúrky), ploché výrobky (hrubé plechy, tenké plechy, pásy), tyče, odliatky, výkovky vyrobené z rôznych kovových materiálov, nechránené alebo chránené proti korózii povlakom Stavebné prvky z konštrukčných kovov Hotové kovové výrobky, ako sú kovové rámy na závesné stropy (pre veľké zaťaženia), priehradové nosníky, trámy, stĺpy, schody, zemné pilóty, nosné pilóty a štetovnicové steny, tvarované výrobky odrezané na rozmer navrhnuté na niektoré aplikácie, koľajnice a podvaly. Môžu byť nechránené alebo chránené proti korózii povlakom, zvárané alebo nezvárané. Zváracie materiály Konštrukčné spojovacie prostriedky Kovové nity, skrutky (matice a podložky) a HR skrutky (vysokopevné frikčne samoupínacie skrutky), závrtné skrutky, železničné upevňovacie prvky. -------------------------------------------------- PRÍLOHA II SKUPINA VÝROBKOV VÝROBKY Z KONŠTRUKČNÝCH KOVOV A DOPLNKOVÉ VÝROBKY (1/4) 1. Systémy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci systém (nasledujúce systémy) preukazovania zhody pre uvedený výrobok a zamýšľané použitie (pre uvedené výrobky a zamýšľané požitie): Výrobok (výrobky) | Zamýšľané použitie | Úroveň (úrovne) triedy (tried) | Systém (systémy) preukazovania zhody | Tvarové výrobky/profily z konštrukčných kovov Valcované za tepla, tvárnené za studena alebo inak tvarované výrobky/profily rôznych tvarov (profily T, L, H, U, Z, I, uholníky, duté výrobky, rúrky), ploché výrobky (hrubé plechy, tenké plechy, pásy), tyče, odliatky, výkovky vyrobené z rôznych kovových materiálov, nechránené alebo chránené proti korózii povlakom | na použitie v kovových konštrukciách alebo v kombinovaných kovových a betónových konštrukciách | | 2 + | Výrobok (výrobky) | Zamýšľané použitie | Úroveň (úrovne) triedy (tried) (požiarna odolnosť) | Systém (systémy) preukazovania zhody | Stavebné prvky z konštrukčných kovov Hotové kovové výrobky, ako sú priehradové nosníky, trámy, stĺpy, schody, zemné pilóty, nosné pilóty a štetovnicové steny, tvarované výrobky odrezané na rozmer navrhnuté na niektoré aplikácie, koľajnice a podvaly. | pre použitie v rámoch a základoch výrobkov | — | 2 + | Môžu byť nechránené alebo chránené proti korózii povlakom, zvárané alebo nezvárané. | | | | Stavebné prvky z konštrukčných kovov Hotové kovové rámy pre závesné stropy (pre veľké zaťaženia). | pre použitie v rámoch výrobkov | (A, B, C) | 1 | Môžu byť nechránené alebo chránené proti korózii povlakom, zvárané alebo nezvárané. | | (A, B, C),D, E, F, A | 2 + | Výrobok (výrobky) | Zamýšľané použitie | Úroveň (úrovne) triedy (tried) | Systém (systémy) preukazovania zhody | Zváracie materiály | pre použitie vo výrobkoch z konštrukčných kovov | | 2 + | Výrobok (výrobky) | Zamýšľané použitie | Úroveň (úrovne) triedy (tried) | Systém (systémy) preukazovania zhody | Konštrukčné spojovacie prostriedky Kovové nity, skrutky (matice a podložky) a HR skrutky (vysokopevné frikčne samoupínacie skrutky), závrtné skrutky, železničné upevňovacie prvky. | pre použitie vo výrobkoch z konštrukčných kovov | | 2 + | --------------------------------------------------